
VWI di WEB mester 
hiba e pakete 
completo pa 
Ministerio Publico 


Hiba tur projecto fracasa cu VWI a 
lidera manera flywing wheel, bateria, 
meerkosten di 70 miyon y hopi otro 


MINISTER ENDY CROES A LANSA 
E PROME BALA PA ASINA DUNA 


EDICION DI PROLINE WINTER 
BASEBALL 2022 

Parlamentario Darlaine Guedez-Erasmus (MEP): 


Hooiberg ta un luga icono pa tanto 
local como turista 


Den reunion publico di dia 24 
november 2022 den sala di 
Parlamento di Aruba, Minister 
Dangui Oduber tabata presente 
pa asina trata e presupuesto pa 
afia 2022 di e Tourism Product 
Enhancement Fund (TPEF). 


TPEF ta un fondo estableci pa 
eleva e producto turistico Aruba. 
Tin diferente proyectonan y den 
diferente fase cu a bini dilanti 
den e presupuesto aki. Entre otro, 
proyecto di Baby Beach, Rodgers 
Beach, y Hooiberg. Hooiberg ta 
den fase 2 y lo drecha e gazebonan, 
pone un mirado na e top di e sero, 
drecha e trapinan cu Mosaic pa 
asina ilustra e historia di Hooiberg. 


Durante e reunion publico nr. 8 
yama dia 24 di november 2022 
mi persona a entrega un mocion 
tocante e proyecto di Hooiberg, 
caminda ta urgi gobierno pa 


construi un man di sosten. Di e 
manera aki nos local- y turistanan 
adulto mayor lo por sigui subi e 
sero di Hooiberg y otronan por subi 
cu mas confiansa. Pakico esaki ta 
importante? Paso Hooiberg ta un 
atraccion turistico, pero tambe 
un luga pa keda haci actividad 
fisico. Un otro punto mi a urgi 
gobierno pa ehecuta ta un pad pa 
e personanan cu mobilidad limita 
pa asina nan por tin acceso na 
e gazebo mas abou. Di e forma 
aki tur persona por participa y 
disfruta di e naturalesa na e sero di 
Hooiberg, sea ta local of persona cu 
ta bishita Aruba. 


E bon di e proyectonan aki tambe 
ta e enfoke riba e luganan turistico 
central di nos isla. Si por mira e 
proyecto anker di cas Ariba cu 
tambe ta trahando duro riba dje, 
tur e proyectonan aki sigur lo 
yuda e negoshinan cu ta keda mas 


paden. E negoshinan aki tambe ра sostene ті mocion y mi ta spera 
lo por beneficia di e compra die di pronto mira esaki ehecuta na 
turistanan cu ta bini pa inverti. Mi Hooiberg. 

ta gradici coleganan di parlamento 


Prolongacion di Verlof di Paternidad na Aruba 


Nacemento di un ser humano ta algo hopi 
bunita. Un mama ta carga un baby den su 
vientre pa 9 luna y na momento di parto ta trece 
un criatura na mundo. 

Despues di parto un baby ta completamente 
dependiente di cuido di un adulto, y pa e motibo 
aki ley ta ofrece mama un total di 16 siman 
di verlof di maternidad. Pa un mama tambe 
e periodo despues di parto ta uno hopi pisa, e 
mama ta keda sensibel y delicado, y e tambe 
mester di ayudo y cuido. 


Na Aruba nos conoce verlof di paternidad, 
pero esaki ta solamente 2 dia. Na january 2019 
Hulanda a prolonga verlof di paternidad di 2 dia 
pa 5 siman. Kisas si Gobierno di Aruba tin 

mas comprondemento tocante e importancia di 
verlof di paternidad, y e beneficionan di esaki, 
Gobierno di Aruba por considera duna un 
prolongacion di verlof di paternidad. Asina e tata 
tambe por tey pa duna soporte na e mama y 
disfruta e momento bunita aki cu su baby recien 
naci. 


Investigacion haci ta indica cu verlof di 
paternidad tin diferente efecto positivo, entre 


otro, un miho conexion entre tata y yui, tambe 
ta fortalece un miho relacion entre e famia. 
Mama tambe ta beneficia di esaki pa loke ta 
trata su salud mental despues di parto. Despues 
di parto, un tata cu ta yuda na cas cu e baby, lo 
por yuda preveni cu mama ta haya depresion 
post-parto (postpartum depression). Depresion 
post-parto por presenta di ora e baby nace te cu 
4 siman despues di parto. 

Depresion post-parto por tin consecuencianan 
negativo pa mama, baby of famia completo. 


Por ultimo, ofreciendo e derecho di verlof di 
paternidad pa un periodo 

mas largo na e tata tambe lo yuda sera e 
diferencia di igualdad entre hende homber y 
hende 

muhe unda tur dos por disfruta mas tanto 
posibel cu nan baby recien naci. 


Pa conclui nos por deduci cu prolongacion di 
verlof di paternidad aki na Aruba lo 

conduci na efectonan positivo pa tata,baby y 
mama. 

Pa e motibonan aki lo ta bon si Gobierno di 
Aruba por tuma esaki na consideracion. 

Algun luna pasa Minister 
Dangui Oduber a anuncia 
den conferencia, cu 
gobierno no lo continua 
cu Eigen Bijdrage mas. 
E decision aki a wordo 
tuma pasobra CAFT no 


kier permiti AZV Ып 
cu un vangnet social 
cu por protege esnan 


mas vulnerabel den nos 
sociedad. Asina tambe 
minister Dangui Oduber 
hunto cu su ekipo a 
lora manga y a produci 
un alternativa cu awor 
ta produci e  mesun 
entradanan pa AZV enbes 
di Eigen Bijdrage. 


АУР gañando pueblo 

E ta keda lamentabel 
sinembargo, cu fraccion 
di АУР ta keda gaña den 
nan  desesperacion cu 
AZV lo introduci eigen 
bijdrage pa remedi. Esaki 
simplemente no ta berdad. 
Nos ta compronde nan 
panico: “Caso Avestruz" ta 
den full swing, caso Ibis 
lo tin un sentencia final 
pronto, CAFT a declara 


Parlamentario Marco Berlis (MEP): 


Eigen bijdrage a wordo kita for di 


mesa basta tempo caba! 
AVP su bon comun ta gana pueblo pa ganashi politico 


cu e postura di oposicion 
contra presupuesto 2023 
ta un locura y cu no mester 
bin un conseho nobo. 
DWJZ a refuta oposicion 
su mentira, cu mester a 
bin cu conseho di Raad 
van Advies nobo. Gañando 
di e forma baho aki e 
pregunta ta keda: Esaki 
ta e "bon comun cu AVP 
pro corupcion ta papiando 
di dje?” Ora cu bo ta 
malinforma pueblo ра 
ganashi politico, esaki ta 
beneficia e “bon comun?” 
Ora cu bo ta sembra 
simiyanan di duda y miedo 
den nos pueblo, esaki ta 
fortalece e “bon comun?” 
Hibando un politica sin 
honor y consenshi tambe 
ta parti di e “bon comun?” 
Shonnan, pa awor pueblo 
ta compronde caba cu “e 
bon comun” di AVP ta djis 
un “disfras comun!” 


Alternativanan 
briyante 

Minister Dangui Oduber 
a continua elaborando 
den su conferencia di 


prensa cu den rapport 
di professor X Hubben 
Batenburg di BC Zorg, tin 
diferente recomendacion 
cu a wordo haci pa por 
reduci e gastonan actual. 
Den esaki e HOH y ImSan 
a formalisa un aliansa pa 
traha hunto, pa sigura y 
mehora e cuido medico 
aki na Aruba. Ademas a 
forga un cooperacion pa 
bay cumpra remedi hunto 
cu lo bay economisa AZV 
mas cu dos biaha loke e 
eigen bijdrage lo mester a 
trece aden. E compras di e 
remedinan hunto lo duna 
AZV un prijs hopi mas 
faborabel y asina por spaar 
basta placa. Di e forma aki 
pueblo lo no mester paga 
e eigen bijdrage mas. E 
creatividad y reformacion 
den AZV inicia pa minister 
Dangui Oduber a demostra 
liderasgo y cu no tur 
medida proponi pa CAFT 
mester afecta pueblo, pero 
cu innovacion y vision por 
trece cambionan positivo 
den AZV cu awor lo bay 
funciona mas eficiente y 


mas efectivo. 


Si pueblo desea mas 
informacion di e articulo 
aki, contact mi na tel: 


528-4639 of email mi na: 
marco.berlis(?parlamento. 
aw / Bo parlamentario y 
sirbidor di pueblo na bo 
ordo semper! 

ATSA y CHTA ta oficialmente lansa Education 
Foundation Training cu record di registracion 


Eagle Beach -  ATSA 
hunto cu CHTA a lansa un 
Caribbean Supercharged 
Service Program diasabra 
cu a pasa. E programa ta 
bao direccion di CHTA su 
Education Foundation. 
Mas cu 330 profesional 
den turismo a registra pa 
e programa aki y Luigi 
Heredia, Presidente 
di Aruba Timeshare 
Association, tabata tin e 
placero pa por habri esaki 
oficialmente diasabra. 


ATSA lo ta encarga cu 
e programa pa 3 siman 
cu un cantidad record 
di  registracion, algun 
participante bayendo pa 
dos session. E programa di 
training aki lo ofrece cuater 
curriculum den total, 
Food & Beverage, Food & 
Beverage Advance, Food 
& Beverage Supervisor y 
Housekeeping. 


E programa lo conclui cu 
un gran celebracion riba 
14 di December celebrando 
tur participante di 
hospitalidad kende a forma 
parti di esaki y logra na 
haya un certificado di 
graduacion. E ceremonia 
lo tuma luga na Marriott 
Aruba Resort & Stellaris 
Casino. 


Mas cu 30 companianan 


local a 
positivamente na e anuncio 
di Education Foundation 


responde 


biniendo Aruba, como 
tambe individuonan for 
di diferente parti di loke 
ta Aruba su producto 
turistico. Participantenan 
ta miembronan di ATSA, 
AHATA, AF&BA, Y 
VRPA, nan ta comparti e 
pensamento cu team work 
mester por wordo desaroya 
y cu educacion ta un 
caminda largo cu ta sigui 
bay sin fin. 


The Education Foundation 
su trainers, Louise & 
Suzanne, tabata emociona 
di por ta bek pa host e 
programa cu e tremendo 
team di conferencia na 
La Cabana Beach Resort 
& Spa. La Cabana ta 
generosamente sostene e 
iniciativa di training aki, 
kudos y hopi danki ta bay 
na nan. 


Presenta pa Aruba 
Timeshare ^ Association, 
treciendo partners hunto, 
Caribbean Hotel y Tourism 
Association Education 
Foundation, endorsed by 
AHATA, otro partners The 
Aruba Tourism Authority, 
Sunset Саг Rentals, 
Interval Intl, La Cabana 
Beach Resort & Casino na 
Casa Del Mar Resort. 

Minister Maduro ta informa: 

Miembronan di Comision Fiho di Relacion di 
Reino di Tweede Kamer a haya presentacion di 
Aruba su finansa publico 


Riba e promer dia di 
trabou di Minister 
President y Minister di 
Finansa na Hulanda, e 
mandatarionan a  reuni 
cu Parlamentarionan 
Hulandes cu ta miembro 
di e Comision Fiho di 
Relacion di Reino di 
Tweede Kamer pa asina 
brinda e presentacion di 
Aruba su finansa publico. 


Como cu den e Comision 
aki di Tweede Kamer 
ta trata topiconan cu ta 
relevante pa gobernacion di 
Pais Aruba, ta importante 
pa su miembronan por ta 
na altura di e situacion 
financiero di Aruba. E 
ta necesario tambe pa 
nan por wordo poni na 
altura di tur esfuerso cu 
ta wordo haci na Aruba 


pa por recupera stabilidad 
financiero despues cu e 
pandemia a afecta nos 
Pais su economia y finansa 
publico. 


Den e presentacion titula 
Aruba terug op 't goede 
spoor, a brinda e Comision 
unbista financiero di Aruba 
na man di algun indicator 
financiero y tambe a repasa 
algun mito cu ta existi 
brindando e informacion 
corecto basa riba е 
hechonan. Por ehempel, e 
mito cu Aruba no ta cumpli 
cu normanan financiero 
acorda cu Hulanda, cu 
Aruba no a baha gasto di 
personal, cu Aruba ta subi 
gasto y belasting so, tur a 
wordo descarta mustrando 
y ilustrando e cifranan 
corecto al respecto. 


коа 


BRIYANDO FUERTE * TRECIENDO CLARIDAD Di Pueblo 

Aruba Bank cu campaña Special pa tur 
team di futbol di Aruba 
Team Spirit Campaign 


Aruba — 29 di november 2022: Durante un 
transmision LIVE di Mundial 2022 via Tele 
Aruba, Aruba Bank a anuncia un campaña 
special cu yama “Team Spirit Campaign”. E 
campaña aki ta dedica na TUR ekipo di futbol 
di Aruba cu por participa y GANA un set di 
uniform nobo pa nan ekipo pa e temporada di 
2023. 

Tur informacion di e campaña aki ta disponibel 
гіра nos website  www.arubabank.com/ 
team-spirit. 

Pa registra bo ekipo ta facil. Una bes bo ta riba 
e pagina di campaña riba nos website, sigui e 
siguiente pasonan: 

i Klik ariba “Register Team”. 

2. E coach of persona di contacto di e 
team ta yena tur informacion di su persona y ta 
registra e ekipo. 


9, Ariba e mesun pantaya, por 'upload' e 
potret di team. 
4. Ta rekeri pa scoge un frame y scoge dos 


sticker minimal pa haci un potret mas festivo 
den e tema di Mundial. 

5. Y klik “Enter Team”. 

6. Unabes a upload e potret, lo ricibi un 
link cu e ekipo por comparti cu famia, amigonan 
y henter comunidad di Aruba pa nan por vota pa 
e ekipo. 

Tur ekipo di futbol di Aruba por participa, 
tur division y categoria por participa. No ta 
importa si bo tin un ekipo di futbol femenino, 
masculino, U13, Division Honor, Division 1, 
Division Damas, Liga Hubenil, Lifida, Veterano 
etc. Cada ekipo por participa un biaha so. 


Na final, e ekipo cu mas voto ta gana. 
Pues unabes cu a upload di e ekipo 
participante, por cuminsa comparti e 
link y invita comunidad di Aruba pa 
vota. 

E link pa vota bo por hañe tambe riba 
e website di Aruba Bank. 

Nos ta invita tur ekipo pa participa. 
Scoge nan potret di ekipo, y participa 
cu e oportunidad pa gana uniform 
nobo pa айа 2023! E сашрайа aki 
ta inicia awe 29 di november, y ta 
termina dia 7 di december 2022 pa 
100r di anochi. 


Tanki Leendert - Dialuna 
anochi den сагеда di 
8'or polis di trafico a bay 
pazuid di rotonde di Tanki 
Leendert, pa un accidente 
di trafico cu hende herida. 


Ambulance tawata esun 
prome na e sitio, unda cu 
nan ta topa un delivery 
auto di Pizza Hut. Na stuur 
un dama hoben cu tawata 
herida. 


Paramediconan mesora a 
baha e stretcher mirando 
e impacto fuerte di e Kia 
Picanto tras di e Toyota 


Rav. 


Polis di trafico a yega na 
e sitio pa tuma tur dato. 
Locual a sosode tawata cu 
e Rav a bay pa lora na su 
man robes y e auto di Pizza 
Hut no a mantene distancia 


e Picanto completamente 
dilanti. 


Paramediconan a 
transporta e empleado pa 
Hospitaal. 


CHET СУ 

PROME MINISTER A INFORMA RAAD VAN STATE DI E 
PASONAN FINANCIERO CU ARUBA TA TUMANDO DEN 
CUADRO DI RECUPERACION FINANCIERO 


4 Be ШШ 


Premier Evelyn Wever 
- Croes a bishita Raad 
van State y a reuni cu 
representante di Aruba na 
Raad van State sra. Mildred 
Schwengle y sr. Richard 
van Zwol cu ta miembro 


di Raad van State. Na e 
ocasion Prome Minister 
a informa di e pasonan 
importante cu Aruba ta 
tumando den cuadro di 
recuperacion financiero. 


Actualmente Aruba ta 
den fase di recuperacion 
pues e ta hopi importante 
pa e informacion di tur 
locual Aruba ta haciendo, 
yega na Hulanda. Prome 
Minister Wever - Croes 
durante encuentro cu 
sra. Schwengle, a trata 


diferente tema relaciona cu 
e meta cu ta actualmente 
na Hulanda pe y a comparti 
informacion financiero di 
Aruba. 

Ademas, Prome Minister 
a reuni cu sr. Richard van 
Zwol un conoci di Aruba y 
miembro di Raad van State 
riba e tema financiero di 
Pais Aruba y el a comenta 
cu Aruba ta tumando 
pasonan importante den 
recuperacion financiero. 


Finalmente, Premier 
Wever - Croes a expresa cu 
2023 lo no ta un aña facil, 
pero ta sinti cu na Hulanda 
mas y mas nan ta hayando 
e sentimento y confiansa 
den e Gobierno di Aruba. 


QT СУ 

Minister Endy Croes: 


HUNTO NOS POR STOP VIOLENCIA CONTRA HENDE MUHE 


Dia 25 di november 
ta dia internacional di 
eliminacion di violencia 
contra hende muhe. En 
conexion cu e fecha aki 
Gobierno di Aruba a 
ilumina Bestuurskantoor 
cu luz color oranje como 
muestra di sosten pa hende 
muhenan cu ta victima di 
abuso. Gobierno di Aruba a 
uni cu diferente fundacion 
den e lucha contra 
violencia. Presente na e 
ceremonia tabata Minister 
Endy Croes, colega 
Minister Evelyn Wever- 
Croes, Parlamentario Alvin 
Molina, presidente FCVR, 
sra. Audry Croes y sra. 
Miangela Ras Presidente di 
CEDEHM. 


Na e ocasion aki Minister 
President di Aruba sra. 
Evelyn Wever — Croes a 
hiba palabra como tambe 
sra. Yaxzuly Toyo di 
Fundacion Contra Violencia 


Relacional (FCVR) Di 
parti di HIAS Aruba, a 
hiba palabra Juliene Duran 
Paez, sra. Jeanine Tromp 
di CEDEHM y sra. Vanessa 
Holander di Soroptimist 
International Aruba. 
Despues di e ceremonia 
a sigui iluminacion di e 
edificio di Bestuurskantoor 
cu luz oranje como señal di 
sosten pa hende muhenan 
cu ta victima di abuso y lo 
keda briya te cu dia 10 di 
december. Pa asina sostene 
e 16 dianan di accion 
pa  conscientisa contra 
violencia di hende muhe. 
Hunto nos stop violencia 
contra hende muhe. 
Conluyendo Minister 
Endy Croes ta gradici e 
funadacionnan ра пап 
excelente trabou y esfuerso 
cu nan ta haci pa crea 
conscientisacion y brinda 
apoyo na comunidad di 
Aruba. 

Aruba Dolphins Grandi na Naco 
2022 Santo Domingo 


Aruba Dolphins a regresa 
ayera cu no menos cu 

2 Overall High Trophy 

1 Fina high Point 

9 Medaya di Oro 

8 Medaya di Zilver 

2 Medaya di Brons 


Aruba Dolphins a logra es- 
aki cu 25 atleta cu mayoria 
ta nan prome competencia 
international. 


Sigur un logro impreshon- 
ante mirando cu na NACO 
a partisipa 560 atleta, 47 
Club y 10 pais. 


Aruba Dolphins keda na 
di 5Luga 

Mei mei di Clubnan Grandi 
di Latino America manera 
Santo Domingo mes, Cos- 
ta Rica y Ecuador. 

Aruba Dolphins ta conoci 
pa produci atleta di gran 
kaliber y esey a wordo de- 
mostra un bes mas. 


Ademas di medayanan 
aki mayoria atleta a logra 
baha nan temponan y cu 
esey varios tin in PER- 
SONAL BEST. 

Hulanda ta gana Qatar y ta sigura 
prome lugar di grupo А den Copa 


Diamars mainta a inicia e 
di tres buelta pa loque ta 
trata Grupo A den Copa 


Mundial Qatar 2022, 
unda cu Seleccion di Hu- 
landa a enfrenta Seleccion 
di Qatar, Qatar no tabata 
tin chance mas di clasifica 
pa siguiente buelta mien- 
tras cu Hulanda lo tabata 
bringando pa mira na cua 
posicion e lo por a clasifi- 


Mundial Qatar 2022 


ca. 
Hulanda na di 26 minuut 
ta bay ariba cu score di 
1-0 cual gol a wordo anota 
pa Cody Gakpo kende ta 
logra anota su di tres gol 
den Copa Mundial. 


Prome mitar a bay den 
descanso cu score di 1-0 
na fabor di Hulanda. 

Den di dos mitar Hulanda 


a sigui domina y tabata 
hunga hopi rustig ariba 
tereno ya cu nan tabata 
practicamente clasifica na 
prome lugar. 


Tabata na di 49 minuut 
Frenkie de Jong ta anota e 
di dos gol pa asina sigura 
e clasificacion di Hulanda 
pa round di 16. 

Den otro wega di grupo A, 


Ecuador ta cay venci con- 
tra di Senegal cu ta logra 
su di 2 victoria den Copa 
Mundial y asina ta elimina 
Ecuador cu score di 2-1. 
Posicion final pa loque ta 
trata grupo A, Hulanda 
na prome lugar cu 2 wega 
gana 1 wega empata total 
di 7 punto, na di dos lugar 
Senegal cu 2 wega gana 1 
wega perdi total di 6 pun- 
to, Ecuador a keda na di 
tres lugar cu 1 wega gana, 
1 wega empata 1 wega per- 
di cu 4 punto y na di cua- 
ter lugar a keda Qatar cu 3 
wega perdi. 

Prome Minister Evelyn Wever-Croes 


PROME MINISTER A REUNI CU PREMIER MARK RUTTE 
RIBA VARIOS TEMA IMPORTANTE 


"E tabata un bon reunion cu ta dunami mas fe y confiansa cu nos ta bay logra e 


metanan cu nos tin nos dilanti" 


SOLODIPUEBL O(DGMA IL. COM 
CEL.585 9500 == деш «ъъ > 


Pa abona na 
SOLO DI PUEBLO 


Yama 


585 9500 


of manda nos un 
1 e-mail na 
1 solodipueblo@gmail.com 


ORANJESTAD-Prome 
Minister Evelyn Wever- 
Croes, durante su biahe di 
trabou na Hulanda, a re- 
uni cu Prome Minister di 
Hulanda Mark Rutte riba 
varios tema relevante. 


Durante e reunion, Prome 
Minister a duna un “up- 
date” riba e situacion fi- 
nanciero di pais Aruba, 
informando cu e pre- 
supuesto a pasa y cu pa 
2023, Aruba lo ta contan- 
do cu un surplus. 


Otro temanan cu a bin di- 
lanti durante e reunion, 
ta e oportunidadnan cu 


tin pa Aruba y Hulanda 
por traha hunto riba cier- 
to proyectonan, y unda 
Hulanda lo por yuda pais 
Aruba. 


Tambe, a toca e tema di e 
debe di 916 miyon florin cu 
Aruba tin cu Hulanda debi 
na e pandemia. Prome 
Minister a indica cu pa ok- 
tober 2023, mester tin pa- 
labracion riba con ta paga 
e suma, si e suma mester 
wordo paga completo y 
den cuanto tempo. Esaki 
sigur ta un tema cu lo 
mester delibera cu BZK, 
Secretario di Estado Alex- 
andra van Huffelen. 


Prome Minister a duna in- 
dicacion cu e reunion ta- 
bata uno positivo, na unda 
Premier Rutte a mustra 
hopi interes na e desaroy- 
onan andando na Aruba, 
na e tema di energia, gas- 
tonan di gobierno, desar- 
oyo y posibilidadnan eco- 
nomico, y con Hulanda 
por yuda pais Aruba. 


“E tabata un bon reunion 
cu ta dunami mas fe y con- 
fiansa cu nos ta bay logra 
e metanan cu nos tin nos 
dilanti” Prome Minister a 
termina bisando. 


Fruferia Macuarima 
TIN FRUTA FRESCO 


Habri di 9or pa 6or, pariba 


di Stadion 

1 JANUARI 2023 TA ASERCANDO RAPIDAMENTE SIN 
CLARIDAD ARIBA E LEY FISCAL NOBO 


ORANJESTAD - Gobierno 
di Aruba (GoA) a informa 
comunidad di Aruba na 
augustus cu no lo continua, 
pa awo, cu e reforma fiscal 
pa un sistema di BTW, 
pero a opta pa keda cu 
e sistema actual y hisa 
BBO. Adicionalmente, 
СОА a informa cu nan a 
opta pa introdci algun di 
e medidanan cu mester a 
bin cu e reforma fiscal pa 
un BTW, awo hunto cu e 
subida di e BBO. ATIA a 
vocifera den pasado caba 
riba algun di e medidanan. 
ATIA kier informa cu e ta 
sumamente preocupa paso 
aki 32 dia e ley fiscal nobo 
mester drenta na vigor, 
pero ainda no tin claridad 
kico exactamente ta bai tin 
den e ley. Te ainda ta loke 
nos por a lesa of mira riba 
socialmedia solamente, 
pero nada specifico. Loke 
nos kier evita ta loke a 
pasa ora a introduci BBO 
na inicio, cu esaki a pasa 
di un dia pa otro sin cu 
commercio por a prepara 


dignamente. 


Como gremio commercial 
nos tin un deber na nos 
miembronan y comercio 
di Aruba completo pa 
tene nan bon altura kico 
e cambionan den ley lo ta 
y ki efecto esaki tin riba 
un compania y tambe 
economia di Aruba. Pero 
tambe pa yuda nan te unda 
cu nos por pa prepara pa 
e cambio nan cu ta na 
caminda. E proceso pa 
cambia tur prijs ta uno cu 
ta tuma su tempo paso e 
BBO ta inclui den e prijs di 
e productonan. 


inalmente, mester indica 
cu ATIA lo a prefera un 
reformatotal pa un systema 
di BTW, paso un sistema 
fiscal cu un base amplio, 
simpel y cu ta regula su 
mes, lo ta mas beneficial 
pa isla di Aruba. Pero como 
december y dia nan di fiesta 
ta den porta, ATIA ta hasi 
un suplica na GoA pa duna 
comercio suficiente tempo 


y oportunidad pa prepara 
pa hasi e cambionan 
administrativo necesario 
cu ta bin cu e ley di BBO y 
otro medidanan nobo. 

### 

АТТА 

Aruba Trade and Industry 
Association (ATIA) a wordo 


funda na айа 1945 y ta e 
organisacion principal cu 
ta representa empresanan, 
empresarionan y comercio 
na Aruba. E meta di ATIA 
ta pa defende, promove y 
proteha e interesnan di su 
miembronan y comercio 
di Aruba en general. Pa 


mas informacion por 
bishita www.atiaruba.org 
y nos rednan social www. 
facebook.com/arubatrade, 
www.instagram.com/ 
atiaruba, y https://www. 
linkedin.com/company/ 
aruba-trade-and-industry- 
association 


MINISTER ENDY CROES A REUNI CU GERARDO NOTO DI 
UNITED NATIONS DEVELOPMENT PROGRAMME 


Recientemente den un esfera ameno 
Minister Endy Croes a reuni cu sr. 
Gerardo Noto representante di United 
Nations Development Programme 
(UNDP) pa Aruba, Curacao, Sint 
Maarten y Trinidad y Tobago. 


Durante e 


deportivo y social. 


Alabes sr. Gerardo Noto a amplia riba 
e proyecto SISSTEM, ta trata aki di 
un proyecto unda a inverti 5.5 miyon 
US Dollars den Maria Convent di 
Universidad di Aruba. E proyecto ta 
planea pa wordo lansa na comienso di 


2023. 


reunion fructifero a 
trata diferente topico e.o. SDG's y 
a combersa riba un posibel ayudo 
pa Aruba relaciona cu proyectonan 

Nos Kier Boneiru Век І Bonaire Human Rights 
ku logro historiko pa e pueblo Boneriano 


Riba nos di 281 dia di 
pelgrimahe den Latino 
Amerika I Karibe pa 
konsientisa I buska soli- 
daridat diahuebs pasa 
24 november, Presidente 
di Chile, Gabriel Boric a 
bishita Mexico, I riba in- 
vitashon, James  Finies 
president di Nos Kier Bo- 
neiru Bek, Jorge Garcia 
Vise-Sekretario General 
di COPPPAL I Davika 
Bissessar presidente di 
Bonaire Human Rights a 
akompanja presidente Bo- 


ric durante su bishita na e 
skol “Gabriela Mistral” ku 
ta keda na Suidat di Mex- 


ico. E outori- 
datnan di Mexico I Chile a 
rendi tributo na e maestra 
I poeta Chilena, pa ku su 
trabao ku dedikashon ku a 
eduka miles di muchanan 
den ambos pais. 

Durante e seremonia nos a 
logra papia ku presidente 
Boric, e primera dama di 
Chile Sra Irina Karamanos 
I Minister di Relashonan 
Eksterior Antonia Urre- 


jola, na kwal nos a pre- 
senta nos "Investigashon 
di Sufisiensa di Propio- 
Gobernashon den Коп- 
formidat ku standardnan 
internashonalmente-reko- 
nose Pais:Bonaire" I mas 
alew nos a ekspone e vio- 
lashonan di Derechonan 
Humano na Boneiru dor 
di Reino Hulandes. 
10-10-10 tabata un anek- 
sashon illegal di Boneiru. 
Boneiru I su pueblo na- 
tivo no a gana nada for di 
e akto illegal kolonial Hu- 
landes di integrashon den 
konstitushon hulandes. E 
pueblo Boneriano awor ta 
mas pober ku nan tabata 
prome ku 10-10-10. Hu- 
landa a habri frontera I 
kontrola esaki permitien- 
do entrada di Hulandes 
Oropeonan pa establese 
na Boneiru, un atentado 
deliberado pa hasi e popu- 
lashon lokal un minoria 
riba su mes isla. E vio- 
lashonnan di derechonan 
humano di akuerdo ley 
internashonal ta numero- 
so. Nos tin ku rekorda tur 
hende ku ta e mesun poli- 
tikonan ku awor ta kam- 
panjando pa vota pa nan 
den 2023 manera Elvis 
SjinaAsjoe, Clark Abra- 
ham, Daisy Coffie I otro- 
nan a bai di akuerdo na 
2017 den konseho insular 
pa ankra Boneiru kontra 
deseo di e pueblo Bonei- 
rano den konstitushon 
Hulandes. Nan a ignora I 
no a respeta e rechazo di 
e referendum di 18 desem- 
ber 2015 Ia bai di akuerdo 
ku e akto Hulandes illegal 
I kriminal aki. 

Ademas nos tabata apto pa 
atende e tema di Boneiru 
ku e Senador Jose Miguel 
Insulza, ex- Sektretario 
General di Organisashon 
di Estados Americano 
(OAS), kual a ekspresa 
su solidaridat I kompleto 
sosten na nos lucha pa e 


pueblo Boneriano. 

Awe, mas pais na mundo 
sa di e sufrimento di Bo- 
neiru su habitantenan ku 
desde 10 oktober 2010 a 
wordu ranka di nan dere- 
chonan, nan kultura, nan 
idioma I identidat I e kos 
mas presioso ku Hulanda 
a kita ta nos derecho di 
libertat I igualdat. 


Kolonialismo ta un krimen 
kontra humanidat I nos 
ta priminti di sigui lucha 
mientras ku ta nesesario 
pa logra husitisia I repset 
pa derechonan humano di 
e pueblo Boneriano asina 
nos І nos generashonan 
benidero por aspira nos 
mes futuro. 

^Think Common Good Beach Clean-up 


event" exito! 
E sentido di responsabilidad pa nos pais den Pueblo ta grandi! 


Diadomingo, 27 di Novem- 
ber Partido AVP den co- 
laboracion cu su organisa- 
cionan a bolbe trece hopi 
hende di nos comunidad 
hunto pa un bon causa. 
Den un ambiente di “һас1 
bon pa nos pais" un grupo 
grandi di hoben y grandi 
a alogmera den area di 
Grapefield/Boca Grandi 
pa haci e area limpi. E ta- 
bata grandioso BEACH 
CLEAN UP EVENT cu 
meta pa mantene e nos 
costa di Boca Grandi/ 
Grapefield limpi y alabes 
duna e mensahe cu ta nos 
mes mester cuida nos pais! 
Ela bira un mainta placen- 
tero unda cu famianan, 
amistad y coleganan a bini 
hunto y comparti un rato 
ameno, mientras cu nan 


tabata participa na un ac- 
cion positivamente pa nos 
Pais: un accion di BON 
COMUN. E “Think Com- 
mon Good Beach Clean 
Up” a mustra den forma 
concreto kiko Partido AVP 
ta sembrando den curason 
di nos comunidad: haci 
bon pa nos tur (Bon Co- 
mun) como criterio y guia 
pa tur loke nos haci ta cu 
e bienestar general na 
prome lugar! 


Lider di Partido mr. Mike 
Eman acompana pa par- 
lamentarionan y candi- 
datonan tambe tabata 
presente pa comparti e 
importancia di e evento 
y e pensamento di BON 
COMUN. Partido AVP ta 
cultivando e pensamento 
di e Bon Comum den nos 
comunidad pa e sirbi co- 
mun un forma basico di 
pensa pa henter nos pais. 
Despues di a organisa un 
existoso simposio tocante 
e “Restauracion di e Bon 
Comun” , a logra inspira 
nos comunidad pa prac- 
tica e Bon Comun tambe 
diasabra. E particpacion 
di un grupo grandi di 
muchanan, hobenannan, 
adulto y hasta nos gran- 


dinan na e Beach Clean- 
up event, tabata muestra 
cu e tema di e “E Bon Co- 
mun” pa nos comunidad 
pa cuminsa crece. Perso- 
nahenan prominente den 
nos comunidad, manera 
e campion mundial Sarah 
Quita Offringa a sostene 
e evento di THINK COM- 
MON СООР BEACH 
CLEAN-UP. Y no por 
nada. E ta importante pa 
den e contexto precupante 
cu nos comunidad ta 
bibando aden, pa tin mo- 
mentonan manera esaki 
pa inspira, motiva y crea 
speransa nobo den nos co- 
munidad. 


E despunta den e goberna- 
cion actual, unda mucho 
hopi hende den nos comu- 
nidad ta perde speransa 
den e posibilidad di un 
miho futuro, AVP ta re- 
biba e compromiso cu e 
“Bon Comun” ta e camin- 
da pa cana pa transforma- 
cion di nos Pais den uno 
mas husto y bon pa nos 
tur. THINK COMMON 
GOOD ta un continuacion 
y profundisacion di AVP 
su prioridad pa Aruba. E 
necesidad pa un renoba- 
cion di nos sistema eco- 


nomico, politico, social ta 
bira dia pa dia mas bisto. 
Hopi mester wordo hasi 
den e proximo goberna- 
cion pa crea atrobe un mo- 
tivacion nacional pa saca 
nos Pais padilanti y saca 
nos pueblo for di sufri- 
mento. E motivacion aki ta 
inicia cu e pensamento di 
e BON COMUN, cu ta reta 
nos tur pa pone e interes y 
deseonan di nos comun- 
dad na prome lugar. Pa 
nos por realisa un Bon Co- 
mun pa henter nos Pais, 
cambio di Gobernacion ta 
necesario! 


Partido AVP ta preparan- 
do pa e proximo goberna- 


cion y lo percura pa im- 
planta un guia moral den 
e manera cu nos ta duna 
contenido na nos sistema 
economio, politico, social 
pa asina esakinan por ta 
na servicio di nos comu- 
nidad. 


Diadomingo nos por a 
mira un multitud di hende 
homber y hende muher cu 
a lanta determina pa cum- 
insa construi e caminda 
pa un Gobernacion di e 
BON COMUN: un Aruba 
cu ta bon pa nos tur! Par- 
tido AVP ta gradici nos 
comunidad cu a participa 
na e evento di THINK 
COMMON GOOD BEACH 

Otro agente policial di motor unit envolvi 
den accidente di trafico 


Noord - Diamars mainta 
otro agente di unidad di 
trafico a haye envolvi den 
accidente di trafico, mo- 
mento cu e tawata bayen- 
do pa un asistencia. 


E accidente a sosode mo- 
mento cu un taxi a subi 
e crusada for di banda di 


panort pa bay links. 

Pa un of otro motibo lo no 
a mira e brommer di polis 
acercando. 


Aki ta unda e impacto 
a tuma luga, lagando e 
agente L. herida atras. 

Mesora a manda ambu- 
lance pa e sitio pa atende 


e agente cu a keda drumi 
memey ariba e crusada cu 
tur consecuencia cu esaki 
por tawata tin cu ne. 


Trabou di unidad motorisa 
ta uno peligroso, mirando 
cu bo ta habri pa cualkier 
impacto, bijvoorbeeld si 
un auto sali bo dilanti, 


na banda of no mantene 
distancia(patras). 

Varios di agentenan mo- 
torisa a hayanan den acci- 
dente, mayoria a sali bon 
di dje. 


Basta afia atras uno si 
no tawata tin e suerte ey 
y a resulta seriamente 


herida(Piedra Plat) unda 
cu durante hopi tempo 
mester a haci varios oper- 
acion te hasta na Hulanda. 


Ambulance a transporta 
e agente aki pa Hospitaal, 
unda nos ta desea e agente 
un pronto recuperacion. 


E v 1 


Paga bo cuenta 
online ta facil 


"SETA 
of'A viso 


Pa hasi pago online pone nomber y adres na 
cuenta di banco RBC Sunmax Printing 
account # 7700000100152447 

Torneo international softball 
^ Sweet Devils Damas 30+ ” 


Sweet Devils Softball 
Team Damas ta organ- 
isando un torneo di soft- 
ball Damas International 
e weekend aki riba veld 
di Madushi Stars na San 
Nicolaas. 

Nostin 4 Team for di Cura- 
cao e.o. Un Kara Real, Sin 
Stres, Chilling y Shining 
Stars, for di hulanda nos 
tin 1 Team cu ta Fearless 
Squad y di Aruba nos tin 
representacion di Splash 
cu Sweet Devils. 

Torneo ta start diabuebs 
1 Dec. Cu 2 wega cumin- 
sando 7:00pm, Diabierna 
dia 2 Dec. nos wega nan lo 
start 7:00pm y pa 8:30pm 
nos tin apertura oficial 
cu un desfilee di tur team 
participante y despues 
wega nan lo sigi te 12:00 
am. 

Diasabra 3 Dec wega nan 
ta start for di 12:30 mer- 
dia y ta sigi henter dia te 
11:00pm, y tambe nos lo 
tin e banda QUATRO po- 
niendo ambiente riba veld. 
Diadomingo 4 Dec. 


Nos lo start pa 10:00am y 
lo hunga eliminatorionan 
y campeon y pa clausura 
e torneo nos tin e banda 
One-of-A-Kind cu su am- 
biente unico. 


| 
ТҮ ОРА! 


SX IU, 


TORNEO SWEET DEVILS 


DAMAS 30+ 


POOL B 


Lo d 


MADUSHI STARS BALLPARK 
DIAHUEBS 1 DECEMBER 2022 


SWEET DEVILS SHINING STARS 


POOL A 
SPLASH ANGELS | ARUBA | 


MADUSHI STARS BALLPARK 
DIABIERNA 2 DECEMBER 2022 
| 20:45 | SWEET DEVILS v/s CHILLING 


| 22:30 | — FEARLESSSQUAD — | V/S | _ UNKARAREAL | 
MADUSHI STARS BALLPARK 


DIASABRA 3 DECEMBER 2022 


12:30 AMISTOSO AMISTOSO 
14:00 FEARLESS SQUAD /S SIN STRES 
15:45 | _ SPLASHANGEIS | V/S | UN KARA REAL 


17:30 CHILLING SHINING STARS 
19:45 UN KARA REAL SIN STRES 
AMISTOSO 


V/s 
MADUSHI STARS BALLPARK 


DIADOMINGO 4 DECEMBER 2022 


V/S 
V/S 
V/S | AMISTOSO. | | 

PRONOSTICO DI TEMPO 
VALIDO TE DIARANSON 3o DI NOVEMBER 2022, 18:00 ORA 


TEMPO: 
AWE ANOCHI: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE NUBLA CU LOCALMENTE 
UN AWACERO 


TEMPERATURA MAXIMO 30 GRADO CELSIUS 
TEMPERATURA MINIMO 25 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 31 PA 35 GRADO CELSIUS 
UVINDEX: 8 


BAHADA DI SOLO : 6:12 PM 
SUBIDA DI SOLO : 6:45 AM. 


BIENTO: MODERA FOR DI DIRECCION OOST-NOORDOOST TE NOOR- 
DOOST; 
FORSA 3 TE 4 (12 TE 30 KM/ORA, 7 TE 16 NUDO) 
DEN DIA BASTA FUERTE TE POSIBLEMENTE FUERTE DEN RAFAGA; 
FORSA 5 TE 6 (31 TE 50 KM/ORA, 17 TE 271 UDO) 


HUMEDAD DEN NIVELNAN BOU DEN UN BIENTO 
GENERALMENTE NOORDOX TRECE. PERIODONAN 
CU SHELU HOPI NUBIA. ESAKI LO POR PRODUCI 

UN AWACERO PASAJERO TE BRE: 
PARTINAN DI: 


SITUACION GENERAL DI MAS) O PA: PROXIMO 24 ORA: 


CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: LEVE 
NA PARTINAN ZUID: TRANKIL 
NA PARTINAN OOST TE NOORDWEST DI COSTA: 
MODERA. 


AVISO/ ALERTA: 
TA SUGERI OCUPANTENEN DI BOTO CHIKITO PA BAI 
CU CAUTELA NA PARTINAN OOST TE NOORDWEST DI 
COSTA Y LAMA HABRI. 


FENOMENONAN SPECIAL: 
NINGUN 


TEMPO TROPICAL SIGNIFICANTE: 
NINGUN 


POTENCIAL DI AWACERO PA PROXIMO 24 ORA: 
1 TE 5 ММ; LOCALMENTE ESAKI POR VARIA. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 30 / MIN 24 / 4.4 MM 
WESTPUNT: MAX 31 / MIN 25 / 3.9 MM 
STA ROSA: MAX 31 / MIN 25 / 4.7 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU ALGUN AWACERO BREVE. 
BIENTO LO TA FOR DI DIRECCIONAN OOST-NOORDOOST 
Y MODERA TE BASTA FUERTE, POSIBLEMENTE FUERTE 
DEN RAFAGA; TEMPERATURA (GRADO CELSIUS) 
MAX / MIN LO TA: 30 / 25 


N ar 
LAN 


NA E PERSONA CU A 
DESVIA DEN ADULTERIO, 
DEN DIVORCIO Y DEN 
BRUHANAN 


Bo ta casa den e Sacra- 
mento y toch bo ta sigi den 
adulterio. 

Bo no tabata sa cu pa Dios 
bo ta keda casa te na mor- 
to y Dios no ta reconoce 
divorcio. Bo a divorcia pa 
haya mas libertad y bo ta 
haci'e consiente. Bo no por 
ta sigi ganja cu bo ta un 
cristian y cu bo no a haci 
nada malo, pasobra esey ta 
bisto y den claridad. 

Bijbel 1 Corinthionan 6: 
9 y 10 ta bisa, cu ningun 
hende cu ta comete of biba 
den e pika di adulterio, nan 
lo no drenta den e Reino di 
Dios, pasobra e ta un pika 
grandi. 

Bo no por ta pretende y 
bisa cu bo a confesa, pero 
toch bo ta sigi cu e amistad 
y bo ta sigi haci adulterio. 
Tambe bo no tabata sa, cu 
unabes cu bo consulta cu 
un bruha, bo ta bira lomba 
pa Dios, bo ta laga bo fe 
den Dios un banda y bo ta 
haci un pika mortal conde- 
nabel. 

Bruhanan ta discipelnan 
di satanas y e demonionan 
ta keda rond di bo, pa- 
sobra bo mes a yamanan 
consientemente. 

Bo a cay den trampanan di 
perdicion y toch bo ta sigi 


kere cu bo no a haci nada 
malo. Bo no tabata sa, ora 
cu bo ofende Dios cu tur e 
pikanan grandi y mortal 
aki, bo ta perde tur e gra- 
cianan di Dios, bo ta perde 
tur e donnan di Dios, bo ta 
perde e sabiduria y e tal- 
entonan di Dios y bo tin di 
cuminsa full di nobo. Bij- 
bel 1 Corinthionan 10: 21 
y 22 ta bisa, ta con bo por 
bebe for di copa di Senjor 
y di e mesun tempo bo ta 
bebe di e copa di e demo- 
nionan? Ta con bo por par- 
ticipa na e mesa di Senjor 
y tambe di e demonionan? 
Acaso bo kier provoca e 
rabia di Senjor? Bo no por 
ta bay Misa pa hende mira 
bo y alavez bo ta sigi haci 
pika. Bo no por ta papia di 
Cristo-Hesus y alavez bo ta 
sigi haci pika. 

Bo no por ta den grupo di 
oracion y alavez bo ta sigi 
haci pika. Bijbel Revela- 
cionnan 21: 6 — 8 ta bisa, 
ningun di e cobardenan, 
ningun di esnan infiel- 
nan, ningun di esnan den 
bruheria, ningun di esnan 
sacadornan di mentira 
etc., nan lugar lo ta den 
tanki di candela y di azu- 
fre. 

Un mensahero di Dios. 


PUEBLO A HAÑA SU. 


22 
2/ 


РЕМ ВЕК 


Pa kualkier informacion - 
Vitas" ш 


a 585- 9500 

Diabierna, 25 di Novem- 
ber, mundialmente a para 
keto riba esfuersonan pa 
elimina violencia contra 
hende muhe. 


En conexion cu esaki, Go- 
bierno di Aruba a uni cu 
fundacionnan relaciona cu 
e topico aki y a cende luz 
oranje na Bestuurskan- 
toor como muestra di soli- 
daridad den e lucha contra 
violencia relacional. 


Presente na e cermonia 
dilanti di Bestuurskan- 
toor, tawata Prome Min- 
ister Evelyn Wever-Croes, 
Minister Endy Croes, y 
Parlamentario Alvin Mo- 
lina. Tambe varios funda- 


Prome Minister Evelyn Wever-Croes 
Danki na fundacionnan pa e apoyo cu nan ta brinda na nos comunidad 


GOBIERNO DI ARUBA TA UNI CU FUNDACIONNAN PA ELEVA 
CONSCIENTISACION DI VIOLENCIA CONTRA HENDE MUHE 
A ilumina Bestuurskantoor cu luz oranje como sefial di sosten pa hende 
muhenan cu ta victima di abuso 


cion den nos comunidad a 
participa y hiba palabra. 
Di parti di Fundacion 
Contra Violencia Relacio- 
nal (FCVR), Yaxzuly Toyo 
a hiba palabra. 


Di parti di HIAS Aruba, a 
hiba palabra Juliene Du- 
ran Paez, di parti di CE- 
DEHM, Jeanine Tromp y 
Vanessa Holander di So- 
roptimist International 
Aruba. Presente tambe 
tawata presidente FCVR, 
Audry Croes y Presidente 
di CEDEHM, Miangela 
Ras. 


Mi ta kere a bira ora pa 
bisa ta basta. E solucion 
ta den nos propio man pa 
cada un di nos traha pa 
stop violencia contra hen- 
de muhe. 


Mi ta haci un apelacion na 
henter comunidad pa nos 
para hunto y bisa ta basta 
y ban stop violencia contra 
hende muhe. 


Ban hacie pa e victiman- 
an, nan yiunan, pa nan 
mama y tata, famianan y 
henter comunidad di Aru- 
ba. Hunto nos por pone un 
fin na esaki y para violen- 
cia contra hende muhe”, 
Prome Minister Evelyn 
Wever-Croes a expresa. 


A ilumina Bestuurskan- 
toor cu luz oranje como 
sefial di sosten pa hende 
muhenan cu ta victima di 
abuso. 


Y cu esaki Gobierno ta 
manda un mensahe di 
sosten na cada hende 
muhe cu a pasa den e situ- 
acion aki como tambe na 
tur fundacion cu ta traha 
duro pa yuda victimanan 
di abuso domestico y rela- 
cional. 


Danki na cada fundacion 
pa e esfuersonan cu nan 
ta haci y e apoyo cu nan ta 
brinda na nos comunidad. 


Invitacion pa comunidad 
di Aruba 


Santa Sacrificio di misa diasabra mainta, 
3 di December “22 


Den Kapel di Cas Curason di Maria pa 7 or 
(Blue Army) San Nicolas 


Na kapel di Alto Vista. Pa 
7 or. 

Prome cu Santo Misa ta 
resa Santo Rosario pa 6.15 
"Misterio Gososo", despu- 
estasigi cu Salve Regina. 
Ta invita nos pueblo di 
Aruba, deboto y fielnan pa 
asisti na e Santa Rosario 
prome cu Santo Misa. 

Cu Mama Maria entersede 
pa nos na nos Tata Celes- 
tial. 

Pa diasabra mainta nos 
cuminsa trempan cu pal- 
abra di Dios. 

Cu nos oracion humilde 
yega na Tata Altisimo. 
Corda enfermonan cu ta 
den exterior. 


Corda den nos oracion 
na esnan cu ta sufri na 
Ukraina, y pa soldadnan 
cu ta bringa den frieu. 
Ban resa pa necesidad di 
Iglesia Universal, pa Papa 
Francisco, Obispo Luis 
Secco, tur sacerdote, 
Diacono y laiconan cu 
ta hiba e bon noticia pa e 
pueblo di Dios. 
Pa nos Gobernantenan y 
tur cu ta carga responsab- 
ilidad pa nos pais Aruba. 
Cordial saludo di: 
Coordinador: Mario Wer- 
leman 
Pastor Huancho Pilongo 
585 8378 Centro Pastoral 
Sta.Cruz 

AUTOS INMUEBLES ARTICULOS МЕСОСОЅ SERIOS EMPLEOS 


“1 SOLODIPUEBLOGGMAIL.COM 


585 9500 


www. —] WWW.SOLODIPUEBLO.com 


Servicio na Comunidad 


Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 

Publica serka nos anuncio di fayecimento di bo ser keri. Ж 
Nos tin 2 pakete pa ofrece; 


Pakete 1: Anuncio di ауесітепіо te dia cu e defunto 
ser dera 
Gradicimento y invitashon pa misa pa 3 dia АН 250,00 


Pakete 2: Anuncio di fayecimento te спа cu e defunto 
ser dera 
Gradicimento y invitashon pa misa pa 3 dia 


Ма Canal 22 1х prome cu Noticiero 22 Af 400,20 


Pa mas informashon por tuma contacto cu oficina na 
585-9500 of na 741-4554 puntra pa 
Jamila Henriquez 


Un dia fructifero y cu Dios colma boso cu Su amor, gracia y paz. 


Lag'E guia Bo Pueblo cu husticia y parti derecho pa Bo pobernan. 
(Salmo 72, 2) 


Rumannan, Nos a caba di inicia e temporada di Advent. E tempo- 
rada caminda nos ta prepara y spera riba e nacemento di Cristo 
Hesus. Maske cu nos tin 4 siman dedica na Advent, nos bida 
completo ta un espera. Nos ta prepara y warda e di dos binida di 
Cristo. Den e preparacion aki di nos bida, nos ta encontra hopi 
obstaculo, tentacion of desviacion. Pa esaki nos tin cu wanta mas 
duro na e zom di Sefior Su bisti. Keda pidi Tata pa proteha y res- 
cata e pueblo cu ta siguidonan di Cristo for di e gara di e enemigo. 
E enemigo tin ganashi cu esnan cu no kier biba nan Advent ta pre- 
para y spera. Nos hamas por permiti e malvado canta victoria riba 
nos. Tur lo contrario, sigui hancra na Sefior y nos lo keda rescata. 


Oracion: Mi Dios y mi Rey, mi ta adora Bo y duna Bo tur Honor y 

Gloria. Mi kier a pidi Bo Sefior pa tene Bo man santo y protector 

semper riba Bo yiunan Tata. Tene nos cerca di Bo curason y bou 

di Bo mantel pa asina nunca e enemigo por alcansa nos. Yena nos 

cu fe y curashi pa sigui cana nos caminda di Advent sin doblega. 
Esaki nos ta pidi Bo den e nomber di Hesus. Amen. 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Pelicula local “BLACKOUT” 
cu 3 nominacion na India 


Cu hopi orguyo e productor lo- 
cal Angel Soto ta anuncia cu su 
pelicula “Blackout” di e aña aki a 
causa furor ultimo na e Northeast 
International India Film Festival 
(NIIFF) 2022. 

Tawata den september ultimo cu 
e pelicula tawata estrena na Aru- 
ba. E storia tawata di e reportero 
“Juancho” cu a trata di alerta au- 
toridadnan local cu Aruba tawa- 
ta na punto di ta ataca pa Ale- 
mannan. Ningun hende a kere. 


” 


Cu e estreno a bini invitacion 
tambe pa varios film festivalnan 
internacional y t'e siman aki cu 
Angel Soto a ricibi e noticia grato 
aki. Blackout a haya 3 nominacion 
pa e final cu ta 12 y 13 di decem- 
ber den Naithu Resort na Dima- 
fur, Nagaland, India. Blackout 
ta nomina pa Best Feature, Best 
Director y Best male Actor. 

For di awo nos ta felicita Angel 
Soto y tur e elenco di Blackout de- 
seando nan tur exito den e final. 

Diahuebs mainta pueblo a 
haya otro golpi duro main- 
ta tempran, ora cu SKOA a 
participa oficialmente, cu 
placa di scol ta aumenta pa 
400 florin, argumentando 
cu cos a bira caro y cu for 
di 2016 e placa di scol a 
keda mesun cos. 
Parlamentario pa fraccion 
di AVP, Mike de Meza, en- 
tre otro a mustra ta unda 
pais Artuba ta bayendo cu 
gabinete Wever Croes, cu 
a demostra pa cinco afia 
caba, cu pueblo no ta bin 
na prome luga. 

"Ta unda e pais aki gta bay 
cu gabinete Wever Croes? 
Cuanto castigo y abuso ai- 
nda pueblo tin cu soporta 
na man di un gobierno 
cu no ta interesa den bi- 
enestar di su pueblo pero 
solamente ta percura pa 
sirbi interes di famia y 
amigonan. 

Mey mey di un crisis 
grandi, caminda den 
presupuesto 2023, gabi- 
nete Wever Croes a sigura 
pueblo caba cu cosnan lo 
bira mas caro, cu aumento 
di BBO na 7% mientras cu 
ainda tin mas medida cu 
tin cu wordo introduci. 

Pa 2023 ainda gobierno 
tin cu dicidi kico e lo haci 
cu BTW ya cu ta e propio 
Minister di Finansa, Xio- 
mara Maduro, a anuncia 
cu aumento di BBO ta 
solamente e preparacion 
pa introduccion di BTW, 
indicando cu pueblo por 
spera mas medida. 

Pueblo ta cansa y bashi 
pero for di mesun pueblo 
den crisis aki, gobierno 
kier bay saca entre 150 pa 
170 miyon florin otro айа, 
cu lo sigui aumenta e cri- 
sis financiero cu pueblo 
ta luchando cu'ne pa casi 


Parlamentario Mike de Meza 


“Ta unda e pais aki ta bay cu 
gabinete Wever Croes?" 


cinco afia caba. 

Gabinete Wever Croes 
no tin un vision pa yuda 
pueblo, al copntrario ain- 
da tin mas medida cu no a 
wordo introduci ainda, cu 
lo drenta na vigor na ini- 
cio di 2023, pues e situa- 
cion lo bay bira ainda mas 
dificil pa tur hende. 

Ora cu nos papia, hopi ta 
kere cu ta politiek nos ta 
haci pero awor pueblo ta 
sinti en carne propia, e fal- 
ta di sentido humanitario 
di un gobierno di MEDP y 
RAIZ, cu simplemente no 
ta tene consideracion cu 
sufrimento di nos pueblo. 
Nos di AVP a taha pueb- 
lo na varios ocasion den 
pasado cu MEP tin NIN- 
GUN VISION y ta recuri 
solamente na medida, 
persigiu oponente politico 
y enrikece solamente nan 
famia! 

Awe pueblo ta sinti esaki 
tur dia, ya cu gobierno no 
tin algo pa ofrece comuni- 
dad pero ta core grita cu lo 
bay aumenta salario mini- 
mo sin cu a hiba dialogo 
cu sector priva, sin cu a 
busca consenho cerca SER 
pero ta grita algo, pa kere 
cun biaha mas pueblo lo 
cay pa mas promesa falso. 
Con un famia cu tin dos 
of mas yiu, cu ta biba riba 
minimumloon рог bay 
saca un suma di 800 florin 
of mas, pa paga schoolgeld 
mientras cu tanto Prome 
Minister Wever Croes 
como otro ministernan di 
su gabinete, a sigura may- 
ornan cu lo no permiti au- 
mento di schoolgeld. 
Sinembargo Prome Min- 
ister y su gobierno ta 
campeon den haci prome- 
sanan falso ya cu mesun 
cos a ser sigura na pueblo 


cu lo drecha e situacion fi- 
nanciero di gobierno, sin 
cu mester tuma medida. 

Awe pueblo ta hogando 
den medidanan, cu mas 
na caminda pa 2023, un 
pueblo sintiendo e peso 
di un aumento di gasolin, 
apesar cu mesun gobierno 
aki a priminti pueblo na 
2017 cu lo busca gasolin 
barata pa alivia e situa- 


E 


cion pa pueblo. 

Awendia ta gobierno di 
MEP-RAIZ ta gana miyo- 
nes riba custia di pueblo, 
cobrando accijns riba gas- 
olin for di 2018 caba pero 
pa pueblo tin NET NADA. 
Ta mesun gobierno aki, 
caminda tando Рготе 
Minister como Minister di 
Energia, Glenbert Croes, 
a sigura pueblo cu prijs 


744- 
CAPT Е 

di ама у coriente lo no 
subi pero nan a para mira 
man cruza, con varios cas 
a ricibi cobransa cu a bira 
dobel fin di luna y sin cu 
nan a haci algo. 

Un biaha mas, ta unda e 
pais aki ta bay cu gabinete 
MEP-RAIZ di e forma aki, 
^ Parlamentario Mike de 
Meza a declara. 


0444 

Un nutricionista Italiano a studia 
pa dies afia e efectonan di su 
consumo. 

Nicola Sorrentino, reconocido 
nutricionista Italiano y profesor 
di Higiena Nutricional na e 
Universidad di Pavia, a skirbi 
un buki di recomendacionnan 
alimenticio titula "E dieet di awa." 
E academico, medico di varios 
famoso di farandula Italiano, a 
studia pa dies айа e efectonan di 
bebe awa. 

Segun un publicacion di e corant 
Spaño ABC, e recetario aki ta inclui 
"un dieet depurativo y energetico" 
cu ta elimina e alimentonan vet, 
hasa y bebidanan alcoholico y 
priorisa e bebida, fruta y berdura. 
Awa "ta e secreto di tur cos,' el a 
informa aBC. 

Esaki t algun di e consehonan di e 
dieet: 


Bebe awa ta yudabo perde peso 

Ta recomenda pa bebe ocho pa 
dies glas di awa pa dia a lo largo 
di henter e hornada, semper 
prome cu come. Apesr cu e "efecto 
adelgasante" di awa no ta compara 
cu haci ehercicio of cuminsa cu 
un regimen, e ta un contribuyente 
importante. Sorrentino a afirma 
cu bebe awa ta permiti "acelera e 
efectonan di un dieet hipocalorico," 
adelgasando mas rapido y kitando 
e sensacion di hamber. 


Sacia e hamber 

E alimento mas "diet" cuta existi ta 
awa. E no tin caloria, e ta colabora 
den elimina toxina pasobra e ta 
colabora cu drenahe. Y riba dje, 
tambe e ta sacia hamber. Segun 
Sorrentino, tuma dos glas di awa 
prome cu desayuno, almuerso y 
cena, ta posibilidad cu e cuminda 
"ta yenabo mas." Awa cu gas, ta 
potencia e sensacion. 


Aumento di metabolismo 

Segun Sorrentino, a keda demostra 
cu bebiendo dos glas di awa (mey 
liter) pa dia, riba temperatura 
ambiente, lo aumenta un 3096 di e 
tasa metabolico. Den palabranan 
simpel, e ta aumenta 30% e 
velocidad pa kima caloria. 

ABCtacomentacu "denturestudio," 
awa ingeri cu un stoma bashi tabta 


tin un efecto di "breve duracion" 
riba metabolismo (mey of un ora). 
Pa e motibo ey, Sorrentino ta 
recomenda bebe awa den diferente 
momento di dia. Un ehempel por 
ta mey liter cuater biaha pa dia, cu 
ta multiplica pa cuater e perdida 
di caloria. Apesar di e bondadnan 
di awa, e nutricionista ta alerta 
cu bebe un cantidad excesivo di 
awa, por tin "efectonan no desea", 
principalmente pa esnan cu tin 
problemanan di curason of renal. 


Alimento y cuidado 

Sorrentino ta recomenda по 
bebe demasiado koffie, thee, ni 
bebidanan cu un contenido halto 
di cafeina. Di otro banda, plantea 
pa limita e consumo di biña na 
un glas pa dia y ta sugeri pa no 
bebe bebidanan alcoholico pa su 
efectonan negativo pa e tripanan. 


Dieet sin awa? Algo e 
ora no ta bon 


Tambe e ta recomenda come 
cuater cuminda pa dia y 
elimina "progresivamente e 
cantidad di sucu. 


Tipline: 585 9500 


e-mial: solodipuebloegmail.com 

VWI di WEB mester hiba e pakete 
completo pa Ministerio Publico 


Hiba tur projecto fracasa cu VWI a lidera manera flywing 
wheel, bateria, meerkosten di 70 miyon y hopi otro 


Ta realmente un ridicules ora cu un 
grupito mara na AVP kier busca tur 
forma pa fomenta odio y discordia 
den nos comunidad. Awor e grupito 
di AVP na WEB, bao liderasgo di 
Frank & Partners kier entrega keho 
na Ministerio Publico. 


Pero dicon nan ta asina cobarde pa 
hiba un so? Dicon nan no a hiba 
tambe tur e projectonan cu nan a 
haci bao di Mike Eman pa 8 anja 
largo cu a fracasa? 


E projecto di gas unda a hinca 20 
miyon florin di placa di pueblo. 
E projecto di Flying Wheel y e 
projecto di bateria. Asina tin hopi 
mas gastonan cu e grupito rond di 
AVP tabata baila kadans riba tono 
di Mike Eman su gobierno. 


Ey si nan ta keto keto, nan a perde 
hable y te hasta perde lenga. 


Nos ta pidi nan encaresidamente 
pa nan cuminza papia tambe riba e 
fechoria di AVP den WEB sino nan 
tambe ta bira complice y corupto y 
defensor di nan partido politico. 


| 


TA BUSCA - 
PA UN SESE 
FAMIA 


Un frigidaire y | | L — vá" e | Q9PIEDRA PLAT 
un stoof como 9 Piedra plat 27-Z Û (4297) 582 p- 
donacion tome cep E F NOM 


Yama: 7390101 

Departamento di Cultura Aruba, (DCA), ta recorda..... 
Sr. Hector Mario (Tico) Quilotte, den feliz memoria 
*24 di november 1941 - t24 di november 2022 


Oranjestad-- Aruba y far- 
andula di musica di Bolero 
ta perde otro gran perso- 
na, cantante, bolerista, ar- 
tista y tocado di percusion 
menor (raspa y maraca), 
Sr. Hector Mario Quilotte 
mihor conoci com Tico. 
Tico a crece den bario 
di Oranjestad (Rancho 
Straat) y ta di un famia di 
shete ruman di cual e ta e 
di cinco. Tico a haya guia 
di canto di Sra. Rhoda 
Frigerio (dfm) y Sr. Rufo 
Odor (dfm), cual ultimo 
tambe ta su famia. For- 
mando parti di coronan 
Tico a 51йа hopi di canto. 
Trayectorio musical di 
Tico a cuminsa ora e ta- 
batin 14 afia di edad den 
"De Trupialen" y for di 
afia 1955 e la forma parti 
di “Los Elegantes”. Tico 
hunto cu Rudolf Brete 
(dfm) tabata amigo insep- 
arabel. Hunto nan tabata 


bay show di defunto Adis- 
son Croes na Voz di Aruba 
cu tabata yama Buscando 
Talento Artistico. Tico ta- 
bata bay pa anima Rudolf 
cu tabata canta como ten- 
or. E tempo ey Tico tabata 
tin miedo di e microfon 
y nunca a participa den e 
show Buscando Talento 
Artistico. 

Cu e grupo “Los Elegan- 
tes” nan a yega di acom- 
paña Sr. Enrique Guz- 
man (dfm). Tambe nan a 
acompaña diferente artis- 
ta di Hooligans, Mexico. 
Despues e grupo a haci 
cambio di musica latino 
pa tur genero di musica. 
Pero mas loke Tico tabata 
gusta ta musica di bolero. 
Tico a cuminsa cu “Los 
Elegantes”, cu a bira “Hap 
Cats” cu despues a bira 
“Oruba Sextet”. 

“Oruba Sextet” а Ыга 
despues “Latin Power”. 


Tico a canta cu orkesta 
di Mario Bislik (dfm) y 
ultimo a toca cu Sr. Joy 
Kock den “Golden Notes” 
na Sheraton Hotel. E gru- 
ponan musical cu Tico a 
participa cu nan semper 
tabata hopi disciplina y 
semper bon uniforma. 

Na 2014 el a forma parti 
di e conhunto di Sr. Cay 
Luidens, pero pa motibo 
di salud mester a stop di 
haci presentacion pero el a 
sigui canta bolero asina cu 
tabata tin un oportunidad 
of segun peticion. 

Cu “Latin Power” Tico a 
biaha pa Corsow, Venezu- 
ela y Colombia. 

Tico a yega di canta den 
un festival di Tumba y 
tambe a canta den festival 
“Voz di Oro”. Den e “Festi- 
val di posterijen” el a sali 
ganado absoluto. Tambe 
Tico a yega di participa na 
festival di “Son y Boleros” 
di Cartagena cu un publi- 
co di mas o menos 3000 
persona. 

“Latin Power” a yega di 


graba na Bogota, Colom- 
bia y nan a graba tambe na 
Tele Aruba hunto cu Tirso 
Steba (dfm). Tico a reali- 
sa su soño ora cu Johnny 
Scharbaay a produci y are- 
gla ocho (8) 

cancion pa su CD di bole- 
ros. Tico semper a gusta 
musica y canto, hasta ora 
di core auto e tabata canta 
pa expresa su mes, tanto 
den momento di tristesa 
of alegria. 

Aruba a perde un gran 
Baluarte di Musica cu 


fayecimento di Sr. Quil- 
lotte. 

Den nomber di director, 
staff y personal di Depar- 
tamento di Cultura Aruba, 
(DCA), ta extende nos mas 
profundo condolencia na 
famia, amigo y conocir- 
nan. 

Cu Sr. Hector (Tico) Qui- 
lotte por sosega na paz 
den reino celestial. 


Potret nan ta cortesia di 
DCA (SID) y algun di Sr. 
Errol de Freitas. 

Dia tras dia nos ta miran- 
do e efecto di maldad riba 
mundo henter, pero pa 
nos cu ta un isla chikito, 
cada cos cu sosode ta un 
sla pa comunidad. 


Nos tur sa di existencia 
di e diabel, kende a bini 
pa horta , mata y destrui 
y nos mester reconoce cu 
e cosnan cu ta sosode no 
ta normal, y nos mester 
haci oracion pa asina Dios 
cuida nos. 


Nos tur mester di Cristo 
Hesus den nos bida, sin 
exepcion. 


E palabra di Dios ta bisa 

Pasobra pa medio di 
gracia boso a wordo sal- 
ba door di Fe y esey no 
di boso mes,e ta e don di 
Dios. No como resultado 
di bon obranan pa ningun 
hende no gaba. 


Hende no por a haci bon 
obra y drenta cielo ,anto e 
ora ey maldad lo a aumen- 
ta mas grandi riba mun- 
do, pasobra rond mundo 
hende ta kere cu nan por 
haci malo, y haciendo bon 
obra e relacion cu Dios ta 
drecha, y esey ta un gran 
mentira, pasobra ta ora bo 
entrega bo bida na Cristo 
Hesus lo bo ta salba. 


Pasobra Dios a stima e 
mundo aki asina tanto, cu 
E a duna su yiu unigenito 
, pa ken cu kere den dj'E 
no bay perdi ma tin bida 
eterno. 


Ora un yiu nace, y ta creci- 
endo ta bon pa su mayor- 
nan siñe e Palabra di Dios 
pa asina cu e tin tino e 
entrega su bida na Cristo, 
pasobra cu su boca e tin di 
confesa pa su salbacion.. 

FORTALEZA PA FAMIA 


Scirbi pa Pastor Marcel Balootje. 


CON NOS POR WORDO LIBRA DI CONDENACION 


Pasobra si ningun hende 
no papia cune, of e a tende 
pero e ta resisti, di entre- 
ga su bida, e ta keda biba 
bao di condenacion. Juan 
3:18: Esun cu kere den 
dj'E no ta condena, esun 
cu no ta kere ta condena 
caba, pasobra e no a kere 
den e nomber di e Yiu uni- 
genito di Dios. 


Awor mundo henter ta mi- 
rando e resultado di cana 
bao di condenacion.Cual 
ta un bida sin Cristo He- 
sus. 


Pasobra mientras tanto bo 
no ta kere of kere parcial- 
mente, chercha, of haci 
bofon, y mantene bo ca- 
pricho, bo bida ta na peli- 
ger y lo bo ta sinti e efecto 
di condenacion, cual su 
fin lo ta fierno, pasobra 
e condena no ta cuminsa 
ora bo muri, e ta cuminsa 
na bida pasobra bo a ne- 
nga di kere den e yiu uni- 
genito di Dios. 


Mescos cu bida eterna ta 
cuminsa, for di e momen- 
to cu bo kere den bo cura- 
zon y confesa cu bo boca 
cu Hesus Cristo ta Sefior 
, pasobra bida eterna ta 
spiritual y durante bo bida 
bo por pasa den hopi cos , 
pero si bo perservera lo bo 
mira e Gloria di Dios. 


Mientras tanto nos ta na 
bida nos por drecha cos 
cu Dios, despues di morto 
nada mas por wordo dre- 
cha. 


Esun cu kere den e Yiu 
tin bida eterno, ma esun 
cu no obedece e Yiu lo no 
mira bida,ma e furia di 
Dios ta keda riba dj'E.( 
Juan 3:36). 


Pesey awor no tin conde- 


nacion pa esnan cu ta den 
Cristo Hesus, kende nan 
no ta cana segun e carni 
ma segun e Spirito.( Ro- 
manonan 8:1-4). 


Den Efesionan 5:19-21 


nos por mira e obranan di 
carni cual ta hiba na con- 
denacion y tambe den 1 
Corintionan 6: 9+10. 

Pero tambe den Efesionan 
5:22-26 nos por mira e 
Frutanan di Spirito Santo, 


cual nos ta ricibi ora nos 
sali for di bao di condena- 
cion. 


Cristo Hesus ta e unico cu 
por libra nos for di conde- 
nacion. 


Participacion Retiro Spiritual 
^Caminemos a la luz de Jesus" 
na Parokia “Inmaculada Concepcion" 
Santa Cruz 


Pastor Jairo Maduro y Pader José Miguel 
Nava ta anuncia cu Parokia "Inmaculada 
Concepcion" lo tin un retiro Spiritual 
guia pa Pastor José Juan Cardona Diaz di 
Parokia San Juan de la Cruz di San Juan, 
Puerto Rico. 

E prome dia di retiro ta diasabra, 3 di de- 
cember 2022 di 9:00 di mainta pa 5:00 
di atardi 

E di dos dia ta diadomingo, 4 di december 
2022 di 10:00 di mainta pa 5:00 di atardi. 
Contribushon ta 20 florin pa tur dos dia 
na Centro San Martin cu ta inclui un 
cuminda cayente y bebida. Pa saca ben- 
eficio di e retiro aki mester participa na 
tur dos dia. 


Por pasa na oficina di parokia entre 5 or 
pa 6.300r di atardi pa busca formulario 


of entrega formulario cu e contribushon 
of tambe por haci esaki despues di misa 
pa 7:30 di anochi. 

Un invitacion special ta bay na tur nan 
parokiano y tambe di otro parokia, cu ta 
desea di engrandece nan conocemento 
spiritual y tur cu tin un tarea den Iglesia 
como sirbidor di misa, integrantenan di 
koor, ministronan extra-ordinario, lec- 
tor, collectant, esnan encarga cu prepara- 
cion di Bautismo, Prome Santa Comunion 
y Confirmacion. Tambe maestronan di 
scol, miembronan di gruponan di oracion 
carismatico y di debocion y boluntarion- 
an cu ta encarga cu nobena hunto cu nan 
participantenan. 


Di antemano masha danki pa tur atencion 
y consideracion. Keda cu e bendicion. 

Chauffeur di edad herida, despues di a dal 
cu su auto na Balashi 


Balashi - Dialuna anochi 
polis di Santa Cruz a bay 
ariba e caminda di Balashi 
pa Franse Pas. Eynan un 
auto a dal contra cura di un 
cas. 


Polis a yega y ta topa cu 
un Toyota Rav color cora 
pega contra un cura di 
cas. Na stuur tawata tin 
un cabayero di edad, e lo a 


ricibi un kap serio na cabes 
cu tawata sangra bastante. 


A solicita pa un ambulance 
cu na yegada a opta pa 
transporta e homber pa 
Hospitaal. 


Algun rato despues polis 
di trafico tambe a presenta 
pa tuma dato di e accidente 
aki. 

INAUGURACION DI PROYECTO QR FIT 

Awe tardi Ministerio di 
Turismo, Ministerio di 


MER, > + А7 >= | 
M шу — o м i eA ZZ TIS 


Deporte y Aruba Tourism 


١ ч 


proyecto innovativo cu ta 
fit den e vision y maneho 
di turismo y den e caso aki 
di salud tambe. E proyecto 
aki jama QR FIT. E ta un 
proyecto caminda nos 
localnan y turistanan pa 
medio di nan telefon, por 
scan un QR code cu lo ta 
accesibel riba e caminda 
di Boardwalk Malmok y 
nan lo por scohe diferente 
hercisio. 


Manera bo scan e QR 
code, esaki ta mandabo di 
biaha pa un website unda 
bo por haci ehercisio for 
di e pagina web mes of bo 
tin opcion pa bo baha un 
aplicacion. Tin diferente 
categoria, esta beginner/ 
intermediate /advanced y 
60 diferente ehercisio. Tur 
dia lo tin uno diferente 
disponible pa hende por 
scohe for di dje. 


E proyecto aki 
Boardwalk Malmok ta 
un super bunita proyecto 
cu а wordo financia cu 
fondonan di TPEF, di cual 
fase 1 y 2 a wordo conclui 
y awor ta bai cuminsa fase 
3.Esaki ta un proyecto 
cu lo wordo hopi usa pa 
localnan pero tambe pa 
turistanan. Awor cu lo 
ofrece e QRFITaki nos 
ta convenci cu mas y mas 
persona lo usa e area aki. 
Nos ta stimula prevencion 
den salud y e proyecto aki 
ta un manera pa motiva 
nos comunidad pa ta 
mas activo. E maneho 
di turismo ta dirigi riba 
e modelo high value low 
impact y proyectonan asina 
sigur ta fit den e categoria 
aki.Innovacion tambe ta 
central den nos maneho y 
hopi proyecto ta cay bou 
di e capa aki. Un ehempel 
mas di esaki ta ora nos a 


lansa e Aruba Health app 
pa facilita e experiencia 
di ebiahero durante e 
pandemia. 


Consecutivamente, 
nos a lansa e proyecto 
Aruba Happy One Pass 
cu lo mester bai duna 
e viaheroun seamless 
travel experience, y awe 
nos ta lansa e proyecto 
QR Fit. Tur esaki ta den 
cuadro cu e vision di nos 
ministertio, incorporando 
innovacion, prevencion y 
sostenibilidad. 


Mi kier a gradici colega 
Croes, Ibisa y АТА 
pa conhuntamente 
lansa un proyecto cu по 
solamentetaunoinnovativo 
sino uno cu lo percura pa 
stimula mas hende haci 
uso di boardwalk malmok 
pa tin ип communidad 
mas activo y mas saludabel. 

PROME MINISTER EVELYN WEVER - CROES A COMPARTI 
INFORMACION FINANCIERO DI ARUBA CU TWEEDE KAMER 


*E ta importante pa nan ta bon informa di nos situacion financiero na 
momento di tuma decisionnan cu ta impacta Aruba. 


Recientemente Prome 
Minister Evelyn Wever - 
Croestabatin un reunion cu 
comision di Tweede Kamer 
di Reino. Prome Minister 
a indica cu e tabata un 
bon reunion  caminda 
cu Parlamentarionan di 
Tweede Kamer a haci hopi 
pregunta di e informacion 
financiero cu a comparti 
di. 


Premier Wever - Croes a 
splica cu e ta importante 
pa Tweede Kamer ta bon 
informa riba e situacion 
financiero di Aruba, 
pasobra nan ta tuma hopi 
decision cu ta impacta 


Aruba. 

Durante di e reunion a 
splica e Parlamentarionan 
con Aruba ta recuperando 
y tambe е  pasonan 
importante cu Aruba ta 
tumando pa por recupera. 
Otro temanan importante 
cu a trata ta Presupuesto 
di Aruba, Raft, COHO y 
Landspakket. ‘Nos a haya 
hopi pregunta y nos a 
contesta nan tur, Prome 
Minister a agrega. 


Despues di e reunion cu 
Tweede Kamer, Prome 
Minister Wever - Croes 
tabatin un reunion separa 
cu e vocero di partido 


VVD Parlamentario Jan 
Durante e impresionante pa Aruba. 
reunion aki a trata algun 
tema separa di interes Ра conclui, Рготе Minister поз perspectiva pa nan ta 
Wever - Croes a expresa bon informa ora di tuma 
oportunidad ра си ta wak atras riba bon decision’ 

reunionnan cu a tuma luga, 


caminda cu ta 


Aruba y Hulanda traha 


Minister Geoffrey Wever 


Presupuesta ta un habilidad y disciplina 


Durante e di tres sesion di e 
curso Finansas den mi Hogar 
den districto di Paradera a trata 
e topico con ta presupuesta 
segun bo entrada. Finansas den 


mi Hogar ta un curso over di 
educacion financiero cu ta wordo 
ofreci gratis na nos ciudadanonan 
door di Ministerio di Asuntonan 
Economico, Comunicacion 


y  Desaroyo  Sostenibel den 
cooperacion cu Fundacion Plan di 
Bida. 


Tur luna cada hogar tin 
responsabilidadnan financiero 
segun nan situacion personal y 
entrada. Responsabilidad manera 
pago mensual di huur, di hipoteca 
y di cuminda ta ehempelnan di 
gastonan di tur luna cu e entrada 
di tur luna mester cubri. 


Traha un presupuesto of 
presupuesta segun bo entrada ta 
un instrumento importante den 
maneho diario di bo cartera cu 
ta yuda distingui entre kico ta 


hunto y logra mas cos yta sinti cu e compresion y 


interes tey pa yuda Aruba. 
'Aworaki nan a tende di 


prioridad y kico ta luho. Esaki 
lo conduci na tuma decision 
financiero cu ta beneficia bienestar 
di cada hogar. 


Ofrece un curso gratis na nos 
cuidadanonan over di con pa traha 
un presupuesto ta esencial si tene 
na cuenta cu 3 den cada 10 hogar 
ta gasta mas di loke tin na entrada. 
Presupuesta tu un habilidad y 
ta rekeri un disciplina segun 
minister Geoffrey Wever. Mantene 
na un patrono di gasto segun un 
presupuesto traha riba prioridad 
ta un disciplina cu lo contribui pa 
logra nos metanan. 

Minister Rocco Tjon: 


PARLAMENTO DI ARUBA A APROBA E LEY PA 
PROYECTO DI EX-CODEMSA UNANIMAMENTE 


- Diamars ultimo a trata e 
ley cu finalmente ta duna 
Minister di Husticia y 
Asuntonan Social Rocco 
Tjon e luz berde pa por 
ehecuta e proyecto di ex- 
codemsa, cual pronto lo 
bay wordo comberti den un 
centro di husticia, caminda 
lo bay ubica diferente 
departamentonan hudicial 
hunto bou un solo dak. 
Aunke cu a inicia cu e 
proceso aki di algun tempo 
atras, tin un motibo pa 
cual e ley a tarda un poco 
pa wordo aproba, esaki 
pa motibo cu e la wordo 
adapta completamente, 
mirando cu e proyecto a 
nace for di ex-minister di 
Husticia Sr. Bikker durante 
Gabinete Wever-Croes I. 
E adaptacion ta ensera cu 
mas departamento lo bay 
wordo ubica akinan hunto 
cu otro departamentonan 
cu no tawata tin un luga 


fiho pa traha. 

Banda di esaki, a 
percura mesora pa 
tin funcionalidadnan 


adicional pa por surpasa 
cierto retonan. Asina por 
bisa, cu lo bay tin un cellen 
complex cu lo bay wordo 
ubica na e edificio, tambe 
lo bay tin un centro di 
"real-time intelligence", 
y ta bay tin un espacio 
special pa arma y municion 
segun standardnan 
internacional. Tambe, 
ta bay tin un espacio 
special pa “in bewaring 
en in beslag genomen 
voorwerpen”, segun 
normanan internacional. 
Pues ta trata di un proyecto 
completamente nobo, algo 
cu Aruba nunca a yega di 
conoce, y ta un beneficio 
sigur pa Cuerpo Policial di 
Aruba. Otro motibo pakico 
a tarda pa e ley aki pasa 
ta cu, a pasa door di un 
proceso riguroso, caminda 
a busca “draagvlak”. Asina 


por bisa cu a sinta cu tur 
e departamentonan y e 
sindicatonan pa nan sa 
kico e edificio aki ta bay 
bira, a tene cuenta cu e 
programa di rekisitonan 
y a base di esey a yega na 
un plan di structura y un 
“vlekkenplan”. Амо си 
poderacion di Parlamento 
di Aruba, cu a vota 
unanimamente na fabor 
di e proyecto aki, lo tene 
cuenta cu ehecucion di e 
proyecto. 


Te ainda ta calcula cu pa 
e prome kwartaal di otro 
afia, e  preparacionnan 
final lo keda cla hunto 
cu tur e stakeholders, y 
pa e di dos kwartaal e 
"aanbestedingsprocedure" 
lo inicia cual lo ta 
completamente den man 
di APFA. Construccion 
lo por cuminsa den e di 
tres kwartaal di otro айа, 
cual lo tin un duracion di 
un айа, pues por calcula 
cu e proyecto aki lo ta 
completamente cla pa айа 
2024. E departamentonan 
cu lo bay wordo ubica 
akinan lo ta Bureau City 
Inspector, Inmigracion 
Aruba, CEA y KPA. 

Por ultimo, e mandatario 
a indica cu, e edificio aki 
lo tin su beneficionan, 
cuminsando na e hecho 
cu ta bay paga menos "per 
vierkante meter", pero ta 
bay tin condicionnan di 
trabou completamente 
nobo, mirando cu tur cos ta 
bay ta nobo den e edificio. 
APFA lo bay inverti entre 10 
pa 12 miyon florin, y banda 
di esey e prijs di huur den 
su totalidad ta bay ta menos 
“рег  vierkante meter” 
compara cu loke pais Aruba 
ta pagando actualmente pa 
cada departamento. Pues 
un tremendo proyecto na 
final di dia, cu lo mira su 
frutonan. 

MINISTER ENDY CROES A LANSA E PROME BALA PA 
ASINA DUNA APERTURA OFICIAL NA E PROME EDICION 
E — WINTER BASEBALL 2022 


Diadomingo atardi memey 
di un multitud di fanatico 
na veld di Nadi Croes y 
Crismo Angela na Santa 
Cruz a tuma luga e gran 
apertura di prome edicion 
Proline Winter League 
Baseball 2022. E atardi a 
inicia cu un desfile colorido 
yena di ambiente. Despues 
a sigui e momento unda 
cu nos Minister Deporte 
sr. Endy Croes a lansa 
e prome bala hunto cu 
astro Arubano Chadwick 
Tromp pa asina duna inicio 
oficial na e gran torneo di 
Proline Baseball Aruba. 
E  ekiponan; Jaguars, 
Panthers, Tigers y Lions ta 
bataya pa conkista e titulo 


maximo di e torneo. 


Durante e ceremonia di 
apertura Proline Baseball 
Aruba a reconoce nos astro 
Arubano Chadwick Tromp 
kende tabata presente pa 
ricibi su su reconocemento 
for di miembro di Proline 
Baseball Aruba Sr. Eric 
Mohamed y Minister di 
Deporte sr. Endy Croes. 


Concluyendo Mandatario 
di Deporte ta felicita 
organisadonan cu un 
bunita concepto y proyecto 
alabes ta desea e cuatro 
ekiponan hopi exito den e 
campeonato 2022. 


Impege-— 

Diamars mainta Minister 
di Turismo y Salud Publico, 
sr. Dangui Oduber, tabata 
presente na Hyatt Place pa 
un conferencia di Aruba 
Happy One Pass. Esaki 
ta un proyecto cu ya pa 
basta tempo ta trahando 
riba dje cual lo bay crea 
un experiencia mucho mas 
placentero pa e turistanan 
cu ta bishita nos isla. 
Minister Oduber semper 
a kere den e innovacion 
y a haci esaki como un 
strategia central den 
su maneho y su vision. 
Minister Dangui Oduber a 
menciona cu ya caba pa un 
tempo ta trahando den bon 
colaboracion cu e compania 
SITA y demas stakeholders 
pa haci e proyecto di Aruba 
Happy One Pass/Seamless 
Travel un realidad. 


E proyecto aki lo bay 
yuda na promove nos 
turismo, e lo transforma 
e experiencia di cada un 
bishitante, ofreciendonan 
e miho calidad di servicio 
prome cu nan stap den e 


Minister Dangui Oduber 


ARUBA HAPPY ONE PASS "RETHINKING HOW TRAVEL 
WORKS": ARUBA TRENDSETTER DEN MUNDO 


avion rumbo pa nos isla. 
Durante e conferencia aki 
diferente stakeholder local 
y internacional tabata 
presente pa duna nan input 
p.e SITA, Indicio, Delta 
y  representantenan di 
islananden Caribe. Durante 
e prome fase di e "Seamless 
Travel Experience", Aruba 
lo ta trahando di serca 
cu e аегоіпеапап ра 
optimalisa e procedura 
di check in iniciapa e 
pasahero. Despues di esaki 
einformacion di e pasahero 
lo pasa door di e systema 
di SITA di lo check mesora 
51 esaki ta cuadra cu e 
informacion cu Gobierno 
tin aproba riba e ED card. 


Esakinan ta e 
pasonan pa sigura 
un experiencia mas 
confortabel y lihe pa nos 
bishitantenan. Minister 
Oduber su meta ta pa sigui 
crea socionan pa asina 
sigui desaroya e proyecto 
aki den henter e industria 
di hospitalidad pa asina 
mas y mas stakeholders por 


prome 


Иши. / 

beneficia di e innovacion 
aki pa asina por ofrece e 
mihor calidad diservicio na 
nan huesped. E obhetivo 


principal di e “Aruba 
Happy One Pass" ta pa crea 
un proceso di biahe ful 
digitalisa y mas eficiente pa 


Aruba 
Happy One 
е6 


biaha for y pa Aruba. 


Minister Dangui Oduber 
ta sigur cu na momento 
cu esaki keda completa, e 
intruduccion caminda por 
biaha cu  credencialnan 
digital lo bay atrae mas 


turista. Esaki tambe lo 
bay pone Aruba como e 
frontline den innovacopn 
y progreso den henter 
industria di turismo y 
hospitalidad mientras nos 
ta keda proteha e calidad di 
e producto Aruba. 


